SALAAM ALEIKUM
Mitä tuumaisit, jos kuningas tai presidentti kutsuisi sinut -
johonkin erityiseen juhlatilaisuuteen illallistamaan hänen kanssaan?
Emme kuitenkaan puhu tällä kertaa kuninkaan tai presidentin kutsuista, -
vaan itsensä Jumalan antamasta juhlakutsusta.
Jumala on näet asettanut aikoja, joita Hän kutsuu omiksi juhla-ajoikseen.
Salaam aleikum, rauha teille kaikille, ja tervetuloa ohjelmamme pariin.
Käymme läpi raamatullisia juhlia. Ne olivat aikoja, -
jolloin Jumala kohtasi kansansa. Ja niin Hän tekee tänäkin päivänä.
On ilo toivottaa jälleen rabbi Jason tervetulleeksi ohjelmaamme.
Shalom! Mitä kuuluu? - Erittäin hyvää kuuluu. Entä itsellesi?
Kuuluu oikein hyvää. Olen iloinen, että saan olla taas kanssasi täällä.
Totesin äsken, että jos joku merkittävä henkilö-
kutsuisi meidät juhliinsa, olisimme varmasti erittäin innoissamme.
Aivan varmasti.
Olisi kunnia-asia päästä jonkun merkittävän henkilön luokse.
Olemme puhuneet viime jaksoissa Raamatun juhlista, -
joita Jumala kutsuu omiksi juhla-ajoikseen.
Olemme käsitelleet pääsiäistä, ensi- hedelmien juhlaa (jom habikurim) -
ja shavuotia eli viikkojuhlaa, helluntaita.
Tänään aiheenamme on eräs hyvin merkityksellinen juhla, -
pasuunansoiton päivä.
Sitä kutsutaan myös rosh hashanaksi.
Tämä juhla mainitaan kohdassa 3. Moos. 23 alkaen jakeesta 23: -
"Ja Herra puhui Moosekselle sanoen: 'Puhu israelilaisille ja sano: -
Seitsemännessä kuussa, kuukauden ensimmäisenä päivänä, -
pitäkää sapatinlepo, muistojuhla pasuunaa soittaen, pyhä kokous.
Älkää silloin yhtäkään arkiaskaretta toimittako, vaan tuokaa uhri Herralle.'"
Voisitko nyt avata meille tätä juhlaa -
ja sen merkitystä? Lukemassasi Raamatun kohdassa -
mainittiin tarkkoja ajanmääreitä. Onko niillä jotain erityistä merkitystä?
Juhla oli siis määrä pitää "seitsemännessä kuussa".
Seitsemänhän on täydellisyyden luku.
Merkityksellistä on myös se, että juhla on kuukauden ensimmäisenä päivänä.
Pasuunansoiton päivä on samalla myös -
juutalainen uusi vuosi eli rosh hashana.
Siksi on merkityksellistä, että juhla alkaa kuun alussa.
Tärkeintä lienee pohtia kuitenkin sitä, -
miksi juuri pasuunansoitto on pääosassa tässä juhlassa.
Tässä muuten on pasuuna eli shofar.
Se on siis oinaansarvi, jota puhalletaan tämän juhlan aikana.
Shofariin liittyen tulee ymmärtää ensinnäkin se, -
että se muistuttaa meitä luomisesta.
Jumalan nimittäin uskotaan luoneen maailman rosh hashanan aikaan.
Se on siis maailman syntymäpäivä.
Miten sitten shofarin puhaltaminen liittyy tähän?
Siten, että Jumalan uskotaan luoneen Aadamin ja Eevan -
pasuunansoiton päivänä eli tishrei- kuukauden ensimmäisenä päivänä.
Mietitään tätä hetki. Kun Jumala loi ihmisen, mitä Hän teki viimeiseksi, -
niin että ihmisestä tuli elävä olento?
Jumala loi Eevan, -
ja sen jälkeen Hän puhalsi oman henkensä ihmisiin.
Totta. Shofaristahan on tarkoitus saada ulos ääni, -
ja se tapahtuu puhaltamalla sarveen.
Niinpä shofariin puhaltaminen muistuttaa meitä siitä, -
miten Jumala puhalsi elämän hengen ensimmäisiin ihmisiin.
Shofarin puhaltaminen liittyy siis maailman ja ihmisen luomiseen -
sekä elämän hengen puhaltamiseen Aadamiin ja Eevaan.
Kyllä, juuri niin. Lisäksi luomiseen liittyen pitää muistaa myös se, -
että luomakunta ja Jumalan kuninkuus liittyvät toisiinsa.
Kuninkaallahan on oltava valtakunta.
Valtakunnassa puolestaan on oltava ihmisiä.
Jumala itse oli alussa kaikki mitä oli.
Maailmankaikkeuden kuningas Jumalasta tuli sen jälkeen, -
kun Hän oli luonut ihmisen.
Shofar liittyy Jumalan kuninkuuteen. Esimerkiksi Psalmeissa kehotetaan -
puhaltamaan shofaria kuninkaan saapuessa.
Kun kuninkaita aikoinaan kruunattiin, -
oli kruunajaisseremoniassa tapana puhaltaa shofaria -
kuninkaan noustessa valtaistuimelleen.
Kun Jumala siis loi miehen ja naisen, nämä julistivat Jumalan kuninkaaksi, -
ja tästä shofar meitä muistuttaa.
Niinpä rosh hashanan aikaan on hyvä kysyä itseltään: -
Onko Jumala minun elämäni kuningas? Kuka hallitsee elämääni?
Todella tärkeä kysymys. Selittäisitkö vielä tarkemmin, mitä se merkitsee, -
jos päätämme antaa Jumalalle kuninkuuden omassa elämässämme?
Lähestytään asiaa seuraavan esimerkin kautta.
Historiankirjoissahan kerrotaan suurista ja mahtavista kuninkaista.
Millä oikeudella voisin lähestyä tällaista mahtavaa kuningasta?
Ajatus on jopa pelottava.
Jos yritti ilman virallista kutsua lähestyä kuningasta -
esimerkiksi muinaisessa Persiassa, se tiesi varmaa hengenmenoa.
Muun muassa Esterin kirja kertoo tästä.
Meillä ei ole siis lupaa lähestyä kuningasta pelkkinä palvelijoina.
Mutta pointti onkin se, ettemme ole vain palvelijoita.
Voimme lähestyä kuningasta poikina ja tyttärinä.
Tätä ilmentää yksi kuuluisimmista juutalaisista rukouksista -
"Avinu malkeinu" eli "Isämme, kuninkaamme".
Ensin siis mainitaan isä, ja sitten kuningas.
Jumalakin loi ensin meidät lapsikseen, -
ja sen jälkeen Hänestä tuli kuningas.
Myös Jeesus sanoo Isä meidän -rukouksessa -
ensin "Isä meidän" ja sitten "tulkoon sinun valtakuntasi".
Isyys siis edeltää kuninkuutta.
Tässähän on monia yhtäläisyyksiä, joita en ole ennen tullut ajatelleeksi.
Sekä juutalainen rukous Avinu malkeinu -
että Isä meidän -rukous puhuvat Jumalasta isänä ja kuninkaana.
Minulla on kaksi poikaa. Toinen heistä tuli hiljattain luokseni ja sanoi: -
"Isi, aloitan bisneksen parin kaverini kanssa.
Haluaisitko olla ensimmäinen asiakkaamme?"
He kuulemma valmistaisivat tavaroita pumpulitupoista ja nenäliinoista, -
siis jonkinlaisia taidetarvikkeita.
Lupauduin asiakkaaksi ja annoin hänelle viisi dollaria.
He palasivat tunnin kuluttua muka- naan jokin rannekorun tyyppinen, -
joka oli tehty piipunrassista ja pumpulitupoista.
Yasser, jos sinä olisit yrittänyt kinuta minulta viittä dollaria -
pumpulitupoista tehdystä jutusta, ei olisi tullut kuuloonkaan.
Mutta kyse olikin oman poikani tekeleestä, -
joka takuulla oli viiden dollarin väärti.
Rakastan poikaani.
Mitä hyvänsä häneltä olisin saanutkin, olisin pitänyt sitä kauniina, -
koska hän on minulle niin rakas. Hän on oma poikani.
Näin meidän pitäisi lähestyä myös Herraa, Kuningasten Kuningasta.
Pitää häntä Isänä eikä vain jonain kaukaisena kuninkaana.
Eikä ajatellen itseämme vain palvelijoina.
Kuninkaan ja palvelijan välinen suhde voidaan päättää koska tahansa, -
mutta isän ja pojan välinen side ei voi milloinkaan murtua.
Muistamme kertomuksen tuhlaajapojasta.
Poika pyysi isältään oman osansa perinnöstä ennakkoon.
Poika lähti maailmalle ja tuhlasi koko perinnön.
Tuli nälänhätä. Poika päätti lähteä takaisin kotiin -
ja anoa isältään anteeksiantoa ja pääsyä tämän palvelijaksi.
Isän odotti poikaa takaisin ja katseli joka päivä ulkona, näkyisikö tätä.
Kun poika sitten palasi, -
isä juoksi tätä vastaan rikkoen samalla kulttuurinormeja.
Niin ei toimittaisi Lähi-idässä. Itse en ole koskaan nähnyt vastaavaa.
Tuhlaajapojan isä itse asiassa häpäisi itsensä -
juoksemalla julkisesti vastaan poikaansa, -
joka oli palaamassa sikojen luota ja turmellut perheensä kunnian.
Silti isä otti pojan avosylin vastaan.
Kertomus kuvastaa Jumalan myötä- tuntoa ja rakkautta meitä kohtaan.
Kertoisitko lisää rosh hashanan merkityksestä.
Rosh hashana, pasuunansoiton päivä, on merkityksellinen myös siksi, -
että se on uuden alun ja uuden siunauksen aikaa.
Juutalaisuuden piirissä uskotaan, että Saara, -
joka Jumalan lupauksesta huolimatta oli ollut vuosikausia hedelmätön, -
tuli raskaaksi ja alkoi odottaa Iisakia juuri tuona päivänä.
Myös Raakelin uskotaan alkaneen odottaa juuri tuona päivänä Joosefia, -
josta tuli Egyptin merkittävimpiä miehiä.
Samoin Hannan ajatellaan alkaneen odottaa tuona päivänä Samuelia, -
josta tuli tärkeä profeetta.
Rosh hashana eli pasuunansoiton päivä on aikaa, -
jolloin hedelmättömyys muuttuu synnytykseksi.
Sille, joka kärsii hedelmättömyydestä ― fyysisestä tai hengellisestä ―,
tämä juhla on aikaa, -
jolloin hedelmättömyys voi päättyä ja Jumala vuodattaa siunauksiaan.
Matriarkatkin tulivat raskaaksi Juma- lan avulla juuri tuona ajankohtana.
Eli Jumala ei ole vain Kuningas, vaan myös Isä.
Ja rosh hashana on uusien alkujen aikaa.
Nimenomaan. Se on aikaa, -
jolloin lupaus hedelmöittyy ja sen toteutuminen lähenee.
Hedelmöittymiseen vaaditaan uskoa. Tarvitaan uskoa, -
jotta voi hedelmöittyä ja synnyttää lupauksen -
kaikista synnytyskivuista huolimatta.
Myös Jumala pitää meille antamansa lupaukset.
Pasuunansoiton päivään kytkeytyy toinenkin seikka.
Shofarin puhaltaminen nimittäin muistuttaa meitä -
vapaudesta ja uudesta kohtalosta.
Rosh hashanan aikaan tapahtui muitakin merkityksellisiä asioita.
Juuri silloin Joosef, joka oli joutunut syyttömänä vankilaan, -
vapautettiin vankeudesta ja tuotiin palatsiin tulkitsemaan faaraon unia.
Hänen kohtalonsa siis muuttui juuri rosh hashanan aikaan.
Samana päivänä päättyi myös israelilaisten orjatyö Egyptissä.
Heidän orjuutensa päättyi silloin, mutta pois Egyptistä he pääsivät -
vasta kuukausien päästä, pääsiäisenä.
Rosh hashana on siis uuden vapauden aikaa, -
jolloin Jumala haluaa vapauttaa meidät orjuudesta.
Se on ylenemisen aikaa, jolloin voimme astua kohtaloomme.
Toisin sanoen, on mahdollista yletä vankilasta palatsiin -
ja vieläpä hallitsevaan asemaan.
Monet Lähi-idässä kokevat parhaillaan olevansa kuin vankilassa.
Siellä on sotia ja monenlaisia ongelmia.
Siksi rukoilemme, että Jumala vapaut- taisi kaikki lapsensa tänä vuonna.
Kyllä, sitä rukoilemme. Shofarin ääni on vapauden ääni.
Liittyen siihen, mitä äsken sanoit, toivon itsekin, -
että voisimme nähdä Jumalan suuria tekoja ympäri maailmaa: -
Lähi-idässä, Yhdysvalloissa, Euroopassa. Ongelmia on niin paljon.
Shofarin puhaltaminen on itse asiassa väkevä hengellinen teko, -
koska sen ääni on muutoksen ja uudistumisen ääni.
Muutos voi tapahtua -
mm. fyysisesti, hengellisesti ja yhteiskunnallisesti.
Joosefin kohtalo muuttui pasuunansoiton päivän aikaan.
Samana ajankohtana myös Aabra- hamin ja Saaran kohtalo muuttui.
Rosh hashana tarkoittaa vuoden päätä. Rosh on 'pää', shana on 'vuosi'.
Termillä shana on sama juuri kuin sanalla shinui, -
joka tarkoittaa muutosta. Niinpä rosh hashana eli uusi vuosi -
merkitsee muutoksen ja uudistumisen aikaa.
Siksi uutena vuotena monet meistä tekevät -
erilaisia, esimerkiksi elämäntapojen muutosta koskevia lupauksia.
Tällähän ei kuitenkaan tarkoiteta vain vuoden vaihtumista, -
vaan syvällisempää muutosta.
Kyllä, kyse on syvemmästä muutoksesta.
Raamatussa sanotaan, että Jeesus palaa shofarin soidessa, -
ja silloin me kaikki muutumme.
Shofarin ääni -
merkitsee siis sananmukaisesti muutosta -
ja uuden tulemista vanhan tilalle.
Se muistuttaa meitä siitä toivosta, että tilanteet voivat muuttua -
eikä meidän tarvitse jäädä jumiin samoihin asioihin.
Jumala myös antaa meille kyvyn muuttua.
Meidän ei tarvitse pusertaa muutosta omin voimin, -
vaan Jumala motivoi meitä ja toimii muutosvoimanamme.
Heprean kielen sana ruach, henki, tarkoittaa Jumalan Henkeä, -
sitä Henkeä, joka antaa meille voiman.
Näiden asioiden lisäksi shofar muis- tuttaa meitä Jumalan huolenpidosta.
Shofaria puhalletaan myös sen vuoksi,
että se muistuttaa meitä siitä, miten Aabraham aikoi uhrata Iisakin.
Iisak ihmetteli, koska hän näki tulen ja puut, muttei uhrieläintä.
Aabraham vastasi tälle, että Jumala katsoo kyllä itselleen uhrieläimen.
Aabraham pani Iisakin alttarille ja oli juuri aikeissa uhrata tämän, -
kun hän kuuli enkelin äänen, joka käski olla satuttamatta Iisakia.
Silloin Aabraham huomasi sarvistaan pensaaseen takertuneen oinaan.
Hän uhrasi Iisakin sijasta oinaan -
ja antoi paikan nimeksi "Herra näkee", Herra pitää huolen.
Muistamme siis rosh hashanana tämän kertomuksen ja sen, -
että Jumala tietää jo ennalta, miten Hän pitäisi meistä huolta.
Meidän on vain luotettava Häneen.
Mitä muuta merkitystä rosh hashanalla on juutalaisesta näkökulmasta?
Puhallamme shofaria rosh hashanan aikana sata kertaa.
- Miksi juuri sata kertaa?
Juutalaisuudessa on ensinnäkin tapana sanoa päivittäin -
sata erilaista siunausta tai kiitosta. Mutta se ei ole ainoa syy.
Minkä ikäinen Aabraham oli, kun Iisak syntyi? Hän oli satavuotias.
Iisakin sijasta uhrattiin sarvista pensaaseen tarttunut oinas.
Eli shofaria puhalletaan sata kertaa myös siksi, -
että se symboloi Aabrahamin ikää hänen saadessaan Iisakin.
On vielä muitakin perusteita edellä mainittujen lisäksi.
Raamattu sanoo: -
"Ja Iisak kylvi siinä maassa ja sai sinä vuonna satakertaisesti."
Satavuotiaan poika, joka sai nähdä Jumalan huolenpidon uhrivuorella, -
sai nyt kokea Jumalan huolenpitoa myös satakertaisen sadon muodossa.
Tällaista on Jumalan anteliaisuus ja uskollisuus.
Eri puolilla maailmaa kärsitään nälänhädästä.
Tai kenties kärsimme itse -
hengellisestä nälästä tai taloudellisesta nälänhädästä.
Jumalalla on valta pitää meistä huolta. Turvaudutaan Häneen.
Kohtalomme on Jumalan kädessä.
Pyydän sinua lopuksi rukoilemaan Jumalan huolenpitoa kaikille niille, -
jotka tarvitsevat elämässään jotakin.
Liittyykö rosh hashanaan jotakin sellaista, -
joka kytkee sen myös Uuteen testamenttiin ja Jeshuan elämään?
On kaksi seikkaa. Ensinnäkin -
1. Korinttolaiskirjeen 15. luvussa -
alkaen jakeesta 51 Paavali kirjoittaa seuraavaa: -
"Katso, minä sanon teille salaisuuden: emme kaikki kuolemaan nuku, -
mutta kaikki me muutumme, yhtäkkiä, silmänräpäyksessä, -
viimeisen pasunan (shofar) soidessa; -
sillä pasuna soi, ja kuolleet nousevat katoamattomina, -
ja me muutumme.
Sillä tämän katoavaisen pitää pukeutuman katoamattomuuteen, -
ja tämän kuolevaisen pitää pukeutuman kuolemattomuuteen."
"Kuolema on nielty ja voitto saatu." "Kuolema, missä on sinun voittosi?
Kuolema, missä on sinun otasi?"
Shofarin ääni on siis ylösnousemuslupauksen ääni.
Kun näemme Hänet kasvoista kasvoihin, -
muutumme Hänen kaltaisuuteensa. Muutumme läpikotaisin.
Jumala lupasi, että meistä tulisi uusia luomuksia.
- Jeesuksessa Kristuksessa.
Rosh hashana on siis muutoksen aikaa.
Lisäksi shofarin ääni muistuttaa meitä siitä, että Jumala on luvannut -
koota kansansa jälleen takaisin luokseen, -
kun valmistaudutaan Messiaan paluuseen, lopulliseen lunastukseen, -
Jumalan valtakunnan perustamiseen -
ja Hänen tahtonsa tapahtumiseen niin maan päällä kuin taivaassa.
Jesaja 27:12-13 sanoo: "Sinä päivänä Herra karistaa hedelmät maahan, -
Eufrat-virrasta aina Egyptin puroon asti, ja teidät, te israelilaiset, -
poimitaan talteen yksitellen.
Sinä päivänä puhalletaan suureen pasunaan (shofariin), -
ja Assurin maahan hävinneet ja Egyptin maahan karkoitetut -
tulevat ja kumartavat Herraa Pyhällä vuorella Jerusalemissa."
Eli israelilaiset, samoin kuin -
"Assurin maahan hävinneet" ja "Egyptin maahan karkoitetut", -
saapuvat tuolloin Jerusalemiin Jumalan Pyhälle vuorelle.
Kansat palvovat ja ylistävät silloin Herraa yhtenäisenä joukkona.
Juuri sen vuoksi rukoilemme rauhaa Jerusalemille.
Olemme myös puhuneet siitä, miten kolme kevätjuhlaa -
toteutuivat Jeesuksen ensitulemuksessa.
Kesän aikana ei ole juhlia lainkaan.
Ja tämä kesäjakso on jatkunut tuhansia vuosia.
Syksyn kolme juhlaa puolestaan täyttyvät -
Herran toisessa tulemuksessa.
Kun Jeshua palaa, Raamattu sanoo, -
että meidät temmataan ylös häntä vastaan. Jumalan omat kootaan näin.
Mutta tähän liittyy toinenkin olennainen asia: -
Jumalan oman kansan ennalleen- asettaminen Luvattuun maahan.
Luimme tästä juuri äsken Jesajasta. Myös Hesekiel kuvaa samaa asiaa, -
kun hän puhuu kuivien luiden laaksosta.
Jumala kysyy Hesekieliltä: "Voivatkohan nämä luut tulla eläviksi?"
Lopulta kuivista luista tuli Jumalan armeija. - Nimenomaan.
Eli ensin luut täytyy koota yhteen, -
ja sitten Jumala puhaltaa niihin eläväksi tekevän hengen.
Jumala siis kokoaa kansansa ja täyttää siten lupauksensa.
Tätä odotamme kovasti. - Aivan niin.
Voimme omin silmin todistaa sitä tänään.
Voisitko nyt rukoilla ja pyytää Herralta näitä asioita, joista olemme puhuneet:
uutta alkua, hedelmöittymistä ja uuden syntymää.
Jumala pitää meistä huolta.
Mutta katselijoidemme joukossa on varmasti monia, -
jotka murehtivat huomista ja kantavat raskaita taakkoja.
Pyytäisin sinua nyt rukoilemaan kaikkien näiden ihmisten puolesta.
Ystävät, haluan rohkaista teitä seisomaan uskossa juuri nyt.
Jumala synnytti luomakunnan puheellaan, sanallaan.
Sanoissa on voimaa. Kielellä on vallassaan elämä ja kuolema.
Sydämen kyllyydestä suu puhuu.
Sanoilla voi luoda maailmoja, aivan kuten Jumalakin loi sanoillaan.
Toivon, että sanot kanssani seuraavan hengellis-profetaalisen julistuksen.
Toista siis uskossa perässäni sanat, -
jotka seuraavaksi lausun: -
Tämä päivä on uusi alku elämässäni.
Tänään on muutoksen päivä niin itselleni kuin perheellenikin.
Julistan, että tänään on se päivä, jolloin kaikki muuttuu.
Tänään päättyy hedelmättömyyteni ja syntyy jotakin uutta.
Tänään siirryn vankilasta palatsiin.
Tänään on se päivä, jolloin minut vapautetaan.
Tänään koen Jumalan huolenpidon ja siunauksen omalla kohdallani, -
sillä olenhan Jumalan lapsi, Hänen poikansa tai tyttärensä.
Minut on luotu -
läheiseen yhteyteen Kuninkaiden Kuninkaan ja Herrojen Herran kanssa.
Olen Kuninkaan lapsi.
Herra siunatkoon sinua ja varjelkoon sinua.
Herra täyttäköön sylisi ja elämäsi ylitsevuotavilla siunauksilla.
Herra moninkertaistakoon kaiken, mitä sinulla on, -
ja antakoon sinulle voimaa ja rohkaisua.
Herra parantakoon ja eheyttäköön sinut ja antakoon sinulle rauhansa.
Rauhanruhtinas, Jeshua Messias, -
pyydämme, että ihmeitä voisi tapahtua juuri nyt.
Taloudellisia ihmeitä, parantumisia, hengellisiä ihmeitä.
Jos kärsit hedelmättömyydestä, julistan sen päättyneeksi.
Isän, Pojan ja Pyhän Hengen nimeen, aamen.
Kiitos todella paljon tästä voimallisesta rukouksesta.
Toivon, että saamme kuulla todistuksia Jumalan teoista.
Kiitos paljon seurastasi ja opetuksistasi.
Rukoilen Jumalan huolenpitoa elämäsi ylle.
Jatkukoon myös se uusi alku, johon olet ryhtynyt Jumalan kanssa.
Jumala on uusien alkujen Jumala aivan jokaiselle meistä.
Jumala sinua siunatkoon.
Suomennos: Sirpa Bågman